**DESCRIEREA PROIECTULUI**

**25.05.2023**

***[,,](http://www.fonduri-ue.ro/anunturi-diverse/2005-anunt-18-08-2016" \o "ANUNŢ DE ÎNCEPERE PROIECT - )*[REFACERE CALE DE RULARE ALFA (TWY A)”](http://www.fonduri-ue.ro/anunturi-diverse/2005-anunt-18-08-2016" \o "ANUNŢ DE ÎNCEPERE PROIECT - )  *[cod SMIS 157658](http://www.fonduri-ue.ro/anunturi-diverse/2005-anunt-18-08-2016" \o "ANUNŢ DE ÎNCEPERE PROIECT - )***

Obiectivul de investiţii „Refacere Cale de rulare Alfa (TWY A)” reprezintă una dintre priorităţile zero pentru asigurarea conformităţii Aeroportului Arad la cerinţele operaţionale înscrise în Condiţiile Certificatului de autorizare a operării RO-01/2017, actualizate în anul 2020 de către Autoritatea Aeronautică Civilă Română. Certificatul de autorizare a operării s-a emis în baza prevederilor Regulamentul UE nr. 139/2014 de stabilire a cerințelor tehnice și a procedurilor administrative referitoare la aerodromuri în temeiul Regulamentului (CE) nr. 216/2008 al Parlamentului European și al Consiliului, cu modificările şi completările ulterioare. Autoritatea Europeană de Siguranţă a Aviaţiei este entitatea de reglmentare şi executivă în domeniul siguranţei aviaţiei în baza Regulamentului UE nr. 139/2014.

Aeroportul Arad este autorizat pentru aeronave cu Litera de Cod: C (aeronave uzuale în aviaţia civilă comercială). La nevoie acesta poate răspunde şi aeronavelor de cod D (mai mari).

În cadrul procedurii de certificare s-au înscris Documente de Acceptare a Deviaţiilor şi de Acţiune (DAAD) cuprinse în Condiţiile Certificatului RO-01/2017 şi care se referă în esenţă la asigurarea conformării infrastructurii aeroportului la cerinţele europene de certificare şi operare aerodromuri. DAAD-ul Căii de rulare Alfa se referă la necesitatea asigurării rezistenţei conform clasificării aeronavelor, existând şi un termen-limită pentru rezolvarea acestei neconformităţi.

Pentru soluționarea “DAAD-LRAR-04- Rezistenţa (PCN) asigurată pe TWY A (cale de rulare) este inferioară caracteristicilor aeronavei de referinţă (ACN)” au fost identificate surse de finanțare respectiv fonduri europene disponibile prin POIM 2014-2020, Axa Prioritară 2 (A.P.)- DEZVOLTAREA UNUI SISTEM DE TRANSPORT MULTIMODAL, DE CALITATE, DURABIL ŞI EFICIENT

* + Prioritatea de investiţii (P.I.) 7c: Dezvoltarea şi îmbunătăţirea sistemelor de transport care respectă mediul, inclusiv a celor cu zgomot redus şi care au emisii reduse de carbon, inclusiv a căilor navigabile interioare şi a sistemelor de transport maritim, a porturilor, a legăturilor multimodale şi infratructurilor aeroportuare, cu scopul de a promova mobilitatea durabilă la nivel regional şi local
  + Obiectiv Specific (OS) 2.3- Creşterea gradului de utilizare sustenabilă a aeroporturilor.

Aeroportul Arad SA a semnat în data de 24.05.2023 contractul de finanțare din fonduri europene pentru proiectul ,,Refacere Cale de rulare Alfa (TWY A)”, perioada de implementare a acestui proiect fiind 2022-2023.

Obiectivul general al proiectului este de creștere a nivelului de siguranță al pasagerilor pe Aeroportul Internațional Arad, în contextul realizării obiectivului tematic al POIM 2014-2020 prin creşterea conectivităţii, mobilităţii şi asigurarea serviciilor competitive.

Valoarea totală a proiectului este de 29.948.696,08 lei, din care cheltuieli eligibile 25.168.432,27 lei, contribuția Consiliului Județean Arad fiind în sumă de 503.368,65 lei.

**Durata proiectului este 18 de luni, respectiv 21.07.2022 – 31.12.2023.**

După finalizarea investiției noua Cale de rulare Alfa (TWY A) va avea lățimea operaţională de 18m, respectând cerințele Annex to ED Decision 2017-021-R Certification Specifications and Guidance Material for Aerodromes Design CS-ADR-DSN Issue 4 din 8 decembrie 2017, CS ADR-DSN.D.245. Width of taxiways și lungimea de cca 370 m.

Soluția de reabilitare va viza o capacitate portantă adecvată nivelului de activitate și tipului de aeronavă Airbus A321 previzionat a utiliza aeroportul (clasificare a structurii rutiere PCN 65), fiind mai mare decât cea a pistei de decolare – aterizare, conform cerinței Annex to ED Decision 2017-021-R Certification Specifications and Guidance Material for Aerodromes Design CS-ADR-DSN Issue 4 din 8 decembrie 2017, CS ADR-DSN.D.285. Strenght of taxiways.

Programul POIM 2014-2020 permite ca în cadrul executării investiției principale de Refacere Cale de rulare Alfa (TWY A) să fie achiziționate și unele echipamente necesare desfășurării activități aeroportului.

Astfel, având în vedere problemele operaţionale care au apărut în ultimele sezoane şi ţinând cont de starea tehnica a echipamentelor de handling existente în dotarea Aeroportului Arad, au fost incluse în cadrul Contractului de finanțare achiziționarea:

* unei **Autospeciale pentru curatat pista** în vederea asigurării desfăşurării în siguranţă a traficului de aeronave pe întreaga infrastructură aeroportuară;
* unui **Degivror aeronave** în vederea deservirii aeronavelor pe timp de iarnă.

**SC AEROPORTUL ARAD SA**

www.aeroportularad.ro

office@aradairport.ro

Tel.: 0257/339010

Fax: 0257/254482

***„Proiect cofinanțat de Uniuna Europeană din Fondul European de Dezvoltare Regională prin Programul Operaţional Infrastructură Mare 2014-2020;***

***Axa Prioritara 2 – Dezvoltarea unui sistem de transport multimodal, de calitate, durabil şi eficient  
Obiectivul specific 2.3 Creşterea gradului de utilizare sustenabila a aeroporturilor”***